Razlozi odgađanja "izravne linije" Vladimira Putina nemaju nikakav politički kontekst, izjavio je glasnogovornik ruskog predsjednika Dmitrij Peskov.
"Za takvu verziju uopće nema temelja. Odluka o kasnijem održavanju 'izravne linije' donesena je vjerojatno prije dva mjeseca, mnogo prije ovih akcija koje su održane prije tjedan dana. Zato je prilično apsurdno to nekako povezivati. Ovdje nema nikakvog ideološkog ili nekog drugog konteksta", rekao je Peskov za novinare, odgovarajući na pitanje je li odlaganje događaja povezano s prošlotjednim mitinzima.
Peskov je dodao da su se rokovi promijenili zbog Putinovog rasporeda.
Ranije je glasnogovornik predsjednika Rusija Dmitrij Peskov izjavio da će "izravna linija" s ruskim predsjednikom biti održana poslije travnja, a prije kolovoza. U ponedjeljak je list Kommersant, pozivajući se na dva izvora bliska administraciji predsjednika, izvijestio da bi se tradicionalan razgovor Putina s građanima Rusije mogao održati uoči jednog od praznika - Dana Rusije 12. lipnja ili Dana zaštite djece 1. lipnja, prenosi RIA Novosti.
Televizijska "izravna linija" prvi je put održana tijekom Putinovog prvog predsjedničkog mandata, 24. prosinca 2001. godine. Rekordno duga je bila "linija" 2013. godine, a trajala je 4 sata i 47 minuta. Od 2004. do 2012. godine ovo se događanje nije održavalo.